User:बलराम दांगी कछवाहा राजपूत

मध्यप्रदेश के दांगी कछवाहा राजपूत के दांगी कछवाहा राजपूतों का इतिहास- श्री जमवाय नमः, श्री रामचन्द्राय नमः मध्यप्रदेश के बुंदेलखंड के दांगी कछवाहों के इतिहास को जानने से पहले हम कछवाहा राजपूत राजवंश पर प्रकाश डालना आवश्यक है। भगवान श्री राम के पवित्र कुल मे उत्पन्न ज्येष्ठ पुत्र कुश की संतान कछवाहा कहलाईं इनकी संक्षिप्त जानकारी यहां दी जा रही है- वंश - कछवाहा/ कछावा गोत्र - मानव निशान- पचरंगा कुलदेवी - श्री जमवाय मां (जमवारामगढ़) राजस्थान कुलदेवता- श्री अम्बिकेश्वर महादेव जयपुर वृक्ष - बरगद/वट कछवाहा वंश की उत्पत्ति- कछवाहा वंश के महाराजा सूर्यसेन ने सन 785 मे ग्वालियर का किला बनवाया इनके पुत्र इष्टदेव/ईश्वर दास (सन 966- 1006) ने राज्य किया। इनके वंश में राजा सोढदेव/सुहेलदेव/सौरासिंह ने 12 वीं शताब्दी में नरवरगढ वर्तमान शिवपुरी मे किले का निर्माण कर राज्य स्थापित किया। राजस्थान के पूर्वी भाग जहां ढूढाड नदी बहती थी उस क्षेत्र को ढूढाड के नाम से जाना जाता था कछवाहा वंश की स्थापना की। ढूढाड क्षेत्र पर बडगूजरों को हराकर दूल्हेराय जी ने पर राज्य कायम किया। इसके पश्चात दौसा पर मीणा राजा नाथूलाल मीणा को हराकर दौसा को अपनी पहली राजधानी बनाई एवं रामगढ़ नामक स्थान पर कुलदेवी जमवाय मां की स्थापना कर विशाल मंदिर बनाकर जमवारामगढ़ शहर बसाया। यही से कछवाहा वंश में कुलदेवी पूजन की परंपरा की शुरुआत हुई। डेलनप़ोता दांगी/डांगी कछवाहों की उत्पत्ति- राजा सोढदेव कछवाहा इनके पुत्र हुए राजा दूल्हेराय(1006-1036) इन्होंने से राजस्थान जाकर ढूढाड राज्य स्थापित कर दौसा को अपनी राजधानी बनाया। इनके दो पुत्र हुए- 1.कांकलदेव 2.वीकलदेव 1. राजा कांकलदेव कछवाहा जिन्होंने राजस्थान में आमेर पर राज्य किया। 2. राजा वीकलदेव कछवाहा इनके वंशज वीकलपोता कछवाहा कहलाये। इन्होंने रामपुरा मे किले का निर्माण कर राज्य स्थापित किया। जालौन, इटावा आदि इनके वंशजों की जागीरें रहीं। राजा कांकलदेव के पांच पुत्र हुए- 1.अलघराय 2. गेलणजी 3. रालणजी 4. राजा डेलणजी 5.हुनदेव संक्षिप्त इतिहास - भारत मे अधिकांश भू भाग कछवाहा राजपूतों के साम्राज्य का हिस्सा था । कश्मीर, बिहार, हिमाचल ,बुंदेलखंड, राजस्थान का ढूढाड,या जयपुर, आमेर, लगभग सभी तरफ कछवाहा वंश की शाखाएं राज्य कर रही थीं। यह प्रसिद्ध राजपूत राजवंश भगवान श्रीराम के पुत्र कुश के वंश से पीढी दर पीढी चला आ रहा है इसी क्रम में राजा दूल्हेराय/ दूल्हादेव, कांकलदेव एवं वीकलदेव हुए इन्होनें मध्यप्रदेश के नरवरगढ से जाकर , आमेर के किले को कब्जे में लेकर अपना राज्य स्थापित किया बाद मे इन्हीं के वंशज डेलणजी हुए इनके वंश में प्रसिद्ध दांगी कछवाहा राजपूत की उत्पत्ति लगभग सन 1137 से 1210 ई. के मध्य हुई और इन्होंने राजस्थान से चलकर नरवरगढ होते हुए बुदेलखंड के गोंड राजाओं को हराकर अपने राज्य स्थापित किये । इसी वंशानुक्रम मे डेलण जी से दांगी कछवाहा का प्रादुर्भाव हुआ और कालांतर में नरवरगढ सहित संपूर्ण बुंदेलखंड मे कई किलों के निर्माण कर अपने राज्य स्थापित किये बुंदेलखंड में इनका प्रभुत्व सन 1200 से 1900 के के मध्य रहा। बाद में इन दांगी राजपूतों के कमजोर पडने के कारण क्षत्रसाल, पेशवाओं ने अपना प्रभुत्व कायम किया जैसे - झांसी का किला, सागर के आसपास की रियासतें, मुख्य रूप से गढपहरा का किला, आदि को जीतकर अपने राज्य में मिला लिया इसी बीच दांगी कछवाहों ने मदद के लिए अपने भाईयों जयपुर एवं ग्वालियर राजपूताने की खबर भेजी लेकिन समय पर मदद नहीं मिलने के कारण इन्हें अपने राज्य से अलग होना पडा जब जयपुर को इस बात का पता चला तो ततकालीन राजा जयसिंह कछवाहा के द्वारा इन्हें पुनः जागीरें प्रदान की गई। मध्यप्रदेश मे दांगी

कछवाहा राजपूत राजाओं द्वारा बनवाये गये मुख्य ज्ञात किले - 1. सागर का दांगी किला जिसमें वर्तमान में पुलिस ट्रेनिंग अकादमी संचालित है का निर्माण गढपहरा के दांगी राजा उदयनशाह दांगी ने सन 1660 करवाया था। 2. गढपहरा का किला - इस किले का निर्माण राजा भीम सिंह ने करवाया था जिसे पुराना सागर के नाम से जाना जाता था तथा यह दांगी कछवाहा राजपूत राजवंश की मुख्य राजधानी रही थी। 3. खुरई का किला - इस किले का निर्माण दांगी कछवाहा राजा खेमचंद दांगी ने करवाया था। 4. विलहरा का किला दांगी राजा अमानसिंह ने बनवाया था। 5.विराटा का किला राजा सबदलसिंह दांगी ने बनवाया। 6. नरवरगढ का किला 7. देवखुरी का किला नेपाल इसे कछवाहा वंशी शासक राजा भीमसिंह देव ने बनवाया था। 8. जयपुर का महल 9. अयोध्या का दांगी मंदिर 10. गढौला का किला 1. खुरई और गढौला का इतिहास एवं दांगी कछवाहा राजपूतों का शौर्य- बुंदेलखंड का प्राचीन नाम जिझौतीखंड था। गढौला का इतिहास यहां के प्रथम राजा खुमानसिंह दांगी से शुरू होता है। सन 1605 मे गढौला की स्थापना हुई जहां एक किला एवं तालाब का निर्माण किया गया। जिसे बाद में औरंगजेब ने जीतकर परगना बना दिया गया जिसमें ऐरण, भेलसा सहित 161 गांव आते थे। राव खुमानसिंह दांगी राजपूत के वंशज राव खेमचंद सिंह दांगी की बहादुरी को देखकर औरंगजेब ने दिमाबहादुर की उपाधि प्रदान की थी। खेमचंद सिंह दो भाई थे एक भाई खगराजसिंह जिन्हें जंगबाज की उपाधि दी गई थी कजिया के मंदिर के पास सन 1707 मे खुरई किले का निर्माण कराया और राव खेमचंद दांगी राजपूत खुरई के पहले राजा बने। सन 1740 मे राव खेमचंद दांगी राजपूत की मृत्यु उपरांत इनके बडे बेटे दलसिंह(रणबंका की उपाधि मिली) ,(रानी दुलैया/ बडी भाभासा और राजदुलारी/न्नहीं भाभासा) को खुरई को किला एवं दूसरे पुत्र राव विशनसिंह जी को गढौला का किला मिला। राव दलसिंह दांगी सन 1752 तक खुरई के शासक रहे इसके बाद कुरवाई के नबाव के द्वारा खुरई पर आक्रमण कर इसे अपने अधिकार क्षेत्र में मिला लिया ,दलसिंह से ऐरण की जागीर भी छीन ली गई। सन 1755 मे पेशवाओं ने खुरई पर अधिकार किया एवं इनके प्रतिनिधि के रुप में गोविंद राव पंडित ने शासन किया जिसने खुरई मे कत्लेआम एवं लूट पाट मचाई इसी समय किले को एक झील से जोडा गया। अंग्रेजों के आगमन के पश्चात यह किला उन्हें हाथ में चला गया। सन 1857 मे भानगढ़ के राजा ने इस किले पर आक्रमण कर अपने कब्जे में लिया एवं अंग्रेजों द्वारा नियुक्त तहसीलदार अहमद भी किला छोडकर राजा के साथ हो गया और अपने हिसाब से अधिकारियों की नियुक्ति की। सन 1858 मे सहरोज और राव बलवंत सिंह दांगी राजपूत ने भानगढ़ के राजा को बरोदिया, नोनागिर के युद्ध में पराजित कर किले को पुनः अपने कब्जे में लिया एवं भानगढ़ का राजा और उसके नियुक्त अधिकारी किला छोडकर भाग गये। अंग्रेजों के द्वारा सन 1861 मे खुरई को सागर में सम्मिलित कर तहसील घोषित की गई सन 1862 मे किले का उपयोग कचहरी के रुप मे किया जाने लगा सन 1864 मे कर्नल टाड ने किले मे दो खंभों का निर्माण करवाया जो आत भी मौजूद हैं। नोट- ( खुरई के राजा खेमचंद दांगी के भाई खगराजसिंह के पुत्र दीवान अचलसिंह दांगी ओरछा के दीवान भी रहे जिन्हें पेशवाओं ने दीवान की उपाधि और साहिब का खिताब दिया इन्हें मालथौन का किला मिला इनकी मृत्यु सन 1752 मे हुई।) 2.किले के मुख्य दरवाजे पर शिलालेख अंकित है एवं सागर के गजेटियर मे भी इसका उल्लेख मिलता है। 3. मध्यप्रदेश सरकार मे कैबिनेट मंत्री एवं खुरई से वर्तमान विधायक भूपेंद्र सिंह ठाकुर के द्वारा किले का जीर्णोद्धार एवं सौन्दर्यीकरण का कार्य किया जा रहा है। संदर्भ पुस्तक - 1. कुललदेवी जमवाय माता एवं राजस्थान का कछवाहा राजवंश द्वारा दिलीपसिंह शेखावत 2.कछवाहों का इतिहास द्वारा देवीसिंह मंडावा राजस्थान 3.राव/भाटों की पोथियां 4. किलों पर मौजूद शिलालेख (जानकारी सटीक और प्रमाणित है शोध जारी है)